Trelis/gawiki huggingface dataset:
Crann Phapáin. Baile i dtuaisceart Bhaile Átha Cliath é Crann Phapáin () agus é suite gar do Bhaile Munna, Fionnghlas agus Glas Naíon. Comharsanacht bheag atá ann le fírinne, agus cuimsítear mar chuid de Bhaile Munna é uaireanta. Is ann atá an brainse Éireannach d'IKEA lonnaithe, an chéad cheann riamh i bPoblacht na hÉireann.
Moosajee Bhamjee. Is iarpholaiteoir Éireannach de chuid Pháirtí an Lucht Oibre é Dr. Moosajee Bhamjee (rugadh é 4 Nollaig 1947). Ba é an chéad Teachta Dála Moslamach in Éirinn.
Rugadh Moosajee Bhamjee i bPietermaritzburg na hAifrice Theas sa bhliain 1947. Inimirceach ón Ind sa bhliain 1906 ab ea a athair a thosaigh siopa crua-earraí ann. Fuair sé bás sa bhliain 1964 agus socraíodh go leanfadh mac amháin ag obair sa siopa agus go leanfadh mac eile ag staidéir. Thaistil Bhamjee go Baile Átha Cliath sa bhliain 1965 chun freastal ar Choláiste Ríoga na Máinleá in Éirinn. Bhí beirt deartháir aige ag staidéir leighis i mBaile Átha Cliath ag an am céanna. Tar éis dó céim leighis a bhaint amach, d'fhill sé go dtí an Aifric Theas agus thosaigh sé ag obair mar dhochtúir ginearálta. D'fhill sé go hÉirinn sa bhliain 1975 agus phós sé cailín a bhí aithne aige uirthi ó bhí sé ina mac léinn i mBaile Átha Cliath. Bhog siad go Gaillimh agus níos déanaí go Corcaigh áit ar oileadh é mar shíciatraí. Thosaigh sé i bpost buan in Ospuidéal in Inis, i gContae an Chláir, 20 míle ó mhuintir a bhean chéile, sa bhliain 1984.
Chuaigh Bhamjee isteach i bPáirtí an Lucht Oibre sa bhliain 1991 agus roghnaigh é mar iarrthóir don pháirtí i ndáilcheantar an Chláir in olltoghchán na bliana 1992. Toghadh é, rud nach raibh éinne ag súil leis, de réir an bhorrtha ar líon vótaí Pháirtí an Lucht Oibre sa toghchán sin. Chuaigh Páirtí an Lucht Oibre isteach i gcomhrialtas le Fianna Fáil tar éis an olltoghcháin ach bunaíodh comhrialtas nua idir Páirtí an Lucht Oibre, Fine Gael agus an Daonlathas Clé dhá bhliain níos déanaí. Bhí Bhamjee mar chúlbhinseoir an t-am go léir agus lean sé ag obair mar shíciatraí. Níor sheas sé sa chéad olltoghchán eile sa bhliain 1997 agus chaill an páirtí an suíochán i gClár.
Harry Reid. Ba pholaiteoir Meiriceánach é Harry Mason Reid (2 Nollaig 1939 - 29 Nollaig 2021). Ba bhall é de chuid an Pháirtí Dhaonlathaigh i Seanad na Stát Aontaithe ar son stát Nevada agus é in oifig ón bhliain 1987 go dtí deireadh an 114ú Comhdháil i mí Eanáir na bliana 2017. Seanadóir sinsearach an stáit a bhí ann. Ceannaire an Mhóraimh sa Seanad a bhí in Reid ón bhliain 2007 go 2013, agus Ceannaire an Mhionlaigh ó 2013 go 2017. Bhí sé ina bhall de Theach Ionadaithe na Stát Aontaithe roimhe sin, ar son an chéad cheantar Chomhdhála i Nevada. Roimhe sin siar arís bhí meascán de phoist ag Reid a bhain le rialú áitiúil nó stáit i Nevada, mar atá, aturnae na cathrach in Henderson, Nevada; ionadaí i dteach an stáit; leasghobharnóir; agus cathaoirleach ar Choimisiún um Chearrbhachais Nevada.
Rugadh Harry Reid in Searchlight, Nevada. Ba é Reid an tríú mac as ceathrar ag Inez Orena Jaynes, bean níocháin, agus Harry Vincent Reid, mianadóir. Bhí saol garbh simplí acu, nó ní raibh leithreas, uisce te, ná guthán sa teach. Le bheith ábalta freastal ar an meánscoil, bhí ar Reid dul chun lóistín ag cuid dá mhuintir i Henderson, 40 míle slí ó Searchlight. D’imir sé peil Mheiriceánach ansin agus bhí sé ina dhornálaí amaitéarach chomh maith. Ina dhiaidh sin, chuaigh sé go Southern Utah University agus Utah State University. Bhain sé céim as an dara scoil seo agus thug sé a aghaidh ar Washington, D.C.. D’fhreastail sé ar an scoil dlí ag Ollscoil George Washington ansin agus eisean ag obair do Phóilíní Chaipeatól na Stát Aontaithe (United States Capitol Police) ag an am céanna. I ndiaidh dochtúireacht sa dlí a fháil ón scoil sin, d’fhill sé go Nevada. 
D’fhreastail Reid i dTeach na nIonadaithe i Washington, D.C. ar feadh dhá théarma, ó 1983-87. Toghadh é mar sheanadóir sa bhliain 1986 agus thosaigh an chéad téarma úd an bhliain ina dhiaidh sin. Bhí comórtas géar aige sa toghchán sa bhliain 2010 ach d’éirigh leis an bua a fháil ar an iarrthóir Poblachtach, Sharron Angle.
Samuel L. Jackson. Is aisteoir Meiriceánach é Samuel Leroy Jackson a rugadh ar an 21 Nollaig 1948.
Baile Baodáin. Is ceantar i ndeisceart Bhaile Átha Cliath é Baile Baodáin (Béarla: "Ballyboden").
An Baile Breac. Is ceantar i ndeisceart Bhaile Átha Cliath é an Baile Breac (Béarla: Ballybrack). Bruachbhaile de chuid Bhaile Átha Cliath atá ann, atá suite sa chontae Dún Laoghaire–Ráth an Dúin, ó dheas ó Chill Iníon Léinín agus soir ó thuaidh ó Bhaile Uí Lachnáin
Baile réasúnta beag atá ann ar bhun an chnoic a éiríonn suas go Cill Iníon Léinín.
Is ann a rugadh agus a tógadh Seán Lemass, Taoiseach sna chaogaidí.
Baile Éamainn. Is ceantar i ndeisceart Bhaile Átha Cliath é Baile Éamainn (Béarla: "Edmondstown").
An Baile Gaelach. Is ceantar i ndeisceart Bhaile Átha Cliath é An Baile Gaelach (Béarla: "Irishtown").
Baile Uí Lachnáin. Is ceantar i ndeisceart Bhaile Átha Cliath é Baile Uí Lachnáin (Béarla: "Loughlinstown").
Baile na Lobhar. Is ceantar i ndeisceart Bhaile Átha Cliath é Baile na Lobhar (Béarla: "Leopardstown"). Tá an baile suite sa chontae siúd Dún Laoghaire-Ráth an Dúin, ar bhun Shléibhte Chill Mhantáin. 
Tá Baile na Lobhar ag críochantacht leis na mbailte Stigh Lorgan, Áth an Ghainimh, Carraig an tSionnaigh, an Chéim, agus Baile Uí Ógáin. Tá an baile roinnte ina dhá leath ag an mbótharbhealach M50.
Is cosúil go síolraíonn logainm an bhaile ón ospidéal lobhar a bhíodh ann sna Meánaoiseanna.
Iompar.
Tá an stáisiún Luas siúd an Pháirc Láir suite sa bhaile.
Spórt.
Áit spóirt mór le rá is ea Ráschúrsa Bhaile na Lobhar, agus roinnt mhaith rásaí ag tarlú le linn na bliana.
Baile na Manach. Is ceantar i ndeisceart Bhaile Átha Cliath é Baile na Manach (Béarla: "Monkstown" ) "Carraig Bhraonáin" go stairiúil (Béarla: "Carrickbrennan"). Tá Ard-Chultúrlann Comhaltas Ceoltóirí Éireann agus stáisiún traenach de chuid an DART suite ann.
Baile Uí Ruáin. Is ceantar i ndeisceart Bhaile Átha Cliath é Baile Uí Ruáin (Béarla: "Ballyroan").
Baile an Teampaill Theas (Baile Átha Cliath).  
Is ceantar i ndeisceart Bhaile Átha Cliath é Baile an Teampaill Theas (Béarla: "Churchtown"). Ar na struchtúir shuntasacha sa cheantar tá an Túr Buidéil, nó Scioból Hall, i mBóthar an Halla Bháin. Sa bhliain 1742 a tógadh é. Bhí 8,736 duine ina gcónaí i mBaile an Teampaill Theas sa bhliain 2006.
Cábán tSíle. Is ceantar i ndeisceart Bhaile Átha Cliath é Cábán tSíle (Béarla: "Cabinteely").
An Caisleán Nua (Baile Átha Cliath). Is ceantar i ndeisceart Bhaile Átha Cliath é An Caisleán Nua (). 
Stair.
Is cosúil gur thosaigh sráidbhaile an Chaisleáin Nua Liamhna mar shuíomh séipéil Luath-Chríostaí. Tá cur síos ar limistéar shráidbhaile an lae inniu chomh maith lena chúlchríoch i Leabhar na gCeart ón 12ú céad mar mhaoin de chuid Ioruaigh Bhaile Átha Cliath, nó na Lochlannaigh. Tar éis theacht na n-Angla-Normannach thóg siad an móta, caisleán cré comhdhéanta de dhumha ar a raibh barr cothrom, agus struchtúr adhmaid de chineál éigin. Is é an móta seo an struchtúr lonnaíochta is sine atá ar marthain sa sráidbhaile. Ó shin leith cuireadh an t-ainm an Caisleán Nua, leis an ainm traidisiúnta Gaelach Liamhain nó Lymerhin agus is é Lyons an leagan truaillithe den ainm sin. Feictear an t-ainm i gcáipéisí meánaoiseacha mar "Novum Castrum De Luan". 
Sa bhliain 1215 ghlac na Sasanaigh seilbh ar an talamh timpeall ar an gCaisleán Nua agus bhunaigh siad mainéar ríogach ar an suíomh seo in éineacht le Cromghlinn, An Eiscir agus Teach Sagard. Tógadh an chéad séipéal sa mhainéar, a bhí mar shéipéal an pharóiste ina dhiaidh sin, in aice an mhóta. Tógadh an séipéal atá anois ann ina áit go deireanach sa 14ú céad nó go luath sa 15ú céad. Tá túr cónaithe don sagart buailte leis. Cuireadh an fhuinneog ornáideach ar an taobh thoir den séipéal leis go deireanach sa 15ú céad. San 18ú céad tógadh Teach Gléibe breá in aice an tséipéil atá fós ann lena chuid talún féin timpeall air.
Tríd an tréimhse mheánaoiseach bhí an mainéar i gcónaí i mbaol ionsaithe ó na hÉireannaigh a bhí ag scriosadh amach óna mbunáiteanna sléibhe. Chun misneach morálta a chruthú bhronn an choróin stádas buirge ar an gCaisleán Nua, cé nach raibh ann ach sráidbhaile. Faoi dheireadh an 14ú céad tógadh sé thúrtheach dhaingnithe. Is é an túr atá greannaithe leis an séipéal an t-aon cheann atá fós ina sheasamh ina iomláine. Bhí dhá thúrtheach sa ghort ós comhair shéipéal Eaglais na hÉireann tráth. Thart ar 300 méadar siar ó dheas ón séipéal tiocfar ar fhothracha túrthí eile in aice an bhóthair.
Sa bhliain 1613 ardaíodh stádas an Chaisleáin Nua go dtí buirg pharlaiminteach le 12 bhuirgéiseach saor aici. Chuir an bhuirg beirt chomhalta go parlaimint na hÉireann, an méid céanna agus a bhí ag Coláiste na Tríonóide Baile Átha Cliath agus ag Cathair Bhaile Átha Cliath, go dtí go mbaineadh an ceart sin di ag an Aontas sa bhliain 1800. Ó shin i leith tháinig meath ar an sráidbhaile go dtí gur tógadh an Séipéal Caitliceach sa bhliain 1813, rud a chruthaigh fócas nua don áit.
Cromghlinn, BÁC. Is bruachbhaile i nDeisceart Bhaile Átha Cliath é Cromghlinn, nó Croimghlinn uaireanta (Béarla: Crumlin).
Deisceart Bhaile Átha Cliath. Is é Deisceart Bhaile Átha Cliath an chuid de Bhaile Átha Cliath atá ó dheas den Life.
Tuaisceart Bhaile Átha Cliath. Is é Tuaisceart Bhaile Átha Cliath an chuid de Bhaile Átha Cliath atá ó thuaidh den Life.
Kevin O'Sullivan. Bhí Kevin O’Sullivan ina eagarthóir ar an Irish Times ó 2011 go 2017. Tháinig sé i gcomharbacht ar Geraldine Kennedy a chaith naoi mbliana i gceannas an nuachtáin. As Trá Mhór i bPort Láirge don Suilleabhánach agus bhí sé ag obair ag an Irish Times ón mbliain 1997. Bhí sé ina eagarthóir nuachta ar an Irish Times ón mbliain 2006 agus chaith sé sealanna i bpoist shinsearacha go leor eile sa nuachtán. Roimhe sin bhíodh sé ag obair leis an Connacht Tribune agus leis an Tuam Herald.
Billy Crystal. Is aisteoir Meiriceánach é William Edward "Billy" Crystal , a rugadh ar an 14 Márta 1948.
Geraldine Kennedy. Is iar-eagarthóir de chuid an Irish Times í Geraldine Kennedy. Chaith sí naoi mbliana i gceannas an nuachtáin tar éis di teacht i gcomharbas ar Conor Brady sa bhliain 2002. Tháinig Kevin O'Sullivan i gcomharbacht uirthi sa bhliain 2011.
Robin Williams. B'aisteoir agus fhuirseoir Meiriceánach é Robin McLaurin Williams, a rugadh ar an 21 Iúil 1951. Cailleadh é ar an 11 Lúnasa 2014 tar éis lámh a chur ina bhás féin.
Luathshaol.
Bhí Williams ar na 20 mac léinn a glacadh sa Scoil Julliard i Nua-Eabhrac sa bhliain 1973 agus ní ba dhéanaí sa bhliain chéanna bhí sé ar an mbeirt a glacadh don ardchlár ag Julliard (Christopher Reeve an duine eile).
D'fhág Williams Julliard sa bhliain 1975 nuair a dúradh leis nach raibh aon rud fágtha acu le múineadh dó.
Chuaigh sé le fuirseoireacht ar na boinn i San Francisco agus Los Angeles.
Patrick McGoohan. Ba aisteoir Gael-Mheiriceánach é Patrick Joseph McGoohan (a rugadh ar an 19 Márta 1928 agus a fuair bás i 13 Eanáir 2009).
Whitey Bulger. Ba mháistir coiriúlachta Meiriceánach é James Joseph "Whitey" Bulger, Jr. (3 Meán Fómhair 1929 – 30 Deireadh Fómhair 2018). Rugadh é i nDorchester, comharsanacht de Bhostún, Massachusetts. Bhí Bulger i gceannas ar an Winter Hill Gang, drong coirpeach lonnaithe i Somerville, Massachusetts. Bhí sé réitithe go dtabharfadh sé faisnéis don FBI i dtaobh choirpeach eile, gan aon chur isteach ag an FBI ar a chuid coireanna féin. Cuireadh náire ar an mbiúró sa bhliain 1997 nuair a nocht an páipéar nuachta "The Boston Globe" an réitiú sin eatarthu os comhair an tsaoil.
Ar 19 Lúnasa 1999, cuireadh Bulger ar liosta an deichniúr coirpeach is mó tóir orthu ag an FBI. Tá cambheartaíocht, 19 dúnmharú, sracaireacht airgid, níochán airgid, comhcheilg, agus dáileadh drugaí támhshuanacha curtha ina leith. Tar éis 16 bliana a bheith caite ag Bulger ar a theitheadh, gabhadh eisean agus a chailínchara ar 23 Meitheamh, 2011 in Santa Monica, California ag an árasán a raibh siad ina gcónaí ann. Bhí Bulger 81 bliain d’aois ag am a ghabhála.
Chuaigh cás Bulger chun trialach ar an 12ú Meitheamh 2013 i gcúirt i mBostún Theas agus 32 coir curtha ina leith, comhpháirteachas i 19 dúnmharú ina measc. Ar an 12ú Lúnasa 2013 ciontaíodh é in 31 de na cúiseamh úd, agus fuarthas go raibh sé páirteach in 11 dúnmharú. 
Ar 30 Deireadh Fómhair 2018, tugadh Bulger ó phríosún Feidearálach go príosún Feidearálach eile in Hazelton, Virginia Thiar. Ní ba dhéanaí fuarthas a chorp ina chillín. Bualadh chun báis é agus rinneadh iarracht a dhá shúil a ghearradh amach le scian.]].
As Talamh an Éisc seantuismitheoirí Bhulger ar thaobh a athar agus iad de shinsearacht Éireannach. Iníon le himircí as Éireann í a mháthair.
Camaigh. Is ceantar i ndeisceart Bhaile Átha Cliath í Camaigh (Béarla: "Kimmage").
An Carnán (Baile Átha Cliath). Is ceantar i ndeisceart Bhaile Átha Cliath é An Carnán (Béarla: "Dolphin's Barn").
Carraig an tSionnaigh. Is bruachbhaile meán-aicmeach i ndeisceart Bhaile Átha Cliath í Carraig an tSionnaigh (Béarla: "Foxrock" ).
An Chéim. Is ceantar i ndeisceart Bhaile Átha Cliath é An Chéim (Béarla: "Stepaside"). Is sráidbhaile é atá lonnaithe ag bun shléibhte Bhaile Átha Cliath. Tá an tábhairne "The Step Inn" lonnaithe ann. Tá Gaelscoil Thaobh na Coille lonnaithe ann.
Tá Ardchros Chill Ghobáin, Séipéal Chill Ghobáin agus Caisleán Chill Ghobáin suite in aice leis an mbaile.
Tá Joe Elliot, príomhamhránaí Def Leppard ina chónaí sa cheantar.
Tá Neale Richmond, polaiteoir de chuid Fhine Gael ina chónaí sa cheantar.
Cill Mochuda. Is ceantar i ndeisceart Bhaile Átha Cliath í Cill Mochuda (nó "Cill Mhic Oda" uaireanta) (Béarla: "Kilmacud"). Tá sé buailte le Stigh Lorgain agus uaireanta is deacair an teorainn eatarthu a shainiú. Tá an cumann CLG clúiteach Cill Mochoda na Crócaigh lonnaithe ann.
Crois Araild. Is ceantar i ndeisceart Bhaile Átha Cliath é Crois Araild ("Crois Arailt" uaireanta) (Béarla: "Harold's Cross").
Fintan O'Toole. Is colúnaí, údar, eagarthóir cúnta agus criticeoir drámaíochta don "Irish Times" é Fintan O'Toole (rugadh é ar an 18 Feabhra 1958), ar cheann de na hintleachtóirí poiblí is mó tionchair in Éirinn é agus tá ról ríthábhachtach aige maidir le tuairimí a chur in iúl faoin bpolaitíocht agus faoi na healaíona.
Gairm.
Thosaigh a ghairm scríbhneoireachta mar léirmheastóir téatair leis an iris "In Dublin", ról ar thug sé faoi ina dhiaidh sin le "The Sunday Tribune", "The New York Daily News" agus "The Irish Times". Chuaigh sé le The Irish Times i 1988 agus tá a cholún le léamh ansin le 30 bliain anuas.
Ba chriticeoir drámaíochta don "New York Daily News" é ón mbliain 1997 go dtí 2001. Scríobhann sé go rialta do "The New York Review of Books".
Tá leabhair scríofa aige faoin téatar, faoin bpolaitíocht chomh maith le beathaisnéisí agus an stair chultúrtha.
Eddie Murphy. Is aisteoir Meiriceánach é Edward Regan Murphy, a rugadh ar an 3 Aibreán 1961.
Sigourney Weaver. Is aisteoir Meiriceánach í Sigourney Weaver, a rugadh faoin ainm Susan Alexandra Weaver ar an 8 Deireadh Fómhair 1949.
Anna Faris. Is ban-aisteoir Meiriceánach í Anna Kay Faris, a rugadh ar an 29 Samhain, 1976. Bhí príomhról aici sa tsraith scannán uafáis úd Scary Movie, scigaithris ar na scannáin "Scream" agus "Scream II". Bhí rólanna aici ina dhiaidh sin in "Lost in Translation" (2003) agus i scannáin eile. D'fhás sí aníos in Edmonds, Washington. Bhí sí ar "Friends" i 2004 mar Erica.
Jennifer Love Hewitt. Is ban-aisteoir Meiriceánach í Jennifer Love Hewitt, a rugadh ar an 21 Feabhra 1979.
Ronnie Barker. B'aisteoir Sasanach é Ronald William George Barker (a rugadh ar an 25 Meán Fómhair 1929 agus a fuair bás ar an 3 Deireadh Fómhair 2005).
Danny Glover. Is aisteoir Meiriceánach é Danny Lebern Glover, a rugadh ar an 22 Iúil 1946.
Lily Tomlin. Is ban-aisteoir Meiriceánach í Mary Jean Lily Tomlin, a rugadh ar an 1 Meán Fómhair 1939.
Naomi Watts. Is aisteoir Sasanach í Naomi Ellen Watts, a rugadh ar an 28 Meán Fómhair 1968.
Cnoc Mhuirfean. Is ceantar i ndeisceart Bhaile Átha Cliath é Cnoc Mhuirfean (Béarla: "Mount Merrion"). Is ceantar meánaicmeach atá ann go príomha. Is é an bóthar N11 an príomhbhóthar a théann tríd an gceantar.
Cúirt Choirnéil. Is ceantar beag i ndeisceart Bhaile Átha Cliath í Cúirt Choirnéil (Béarla: "Cornelscourt"). Tá sé lonnaithe idir Cábán tSíle agus Carraig an tSionnaigh. Is é an bóthar N11 an príomhbhóthar a théann tríd an gceantar.
Henry Fonda. B’aisteoir Meiriceánach é Henry Jaynes Fonda (16 Bealtaine 1905-12 Lúnasa 1982).
Naomh Abbán. Naomh is ea Abbán moccu Corbmaic (bás - 520?), a rugadh i Maigh Arnaighe i gContae Loch Garman.
Naomh Abran. Naomh Éireannach is ea Abran. Ba dhíthreabhach ina chónaí sa Bhriotáin é.
Naomh Adhamhnán. Ab mhainistir Í Cholm Cille, i réim 679 – 704, ba ea Adhamhnán (Sean-Ghaeilge Adomnán), naomhsheanchaí, státaire, dlí-eolaí canónta agus naomh. Údar na beathaisnéise is tábhachtaí ba ea é ar a chol ceathrar, Colm Cille, agus b'é a chuir Cáin Adhamhnáin, nó "Lex Innocentium", chun cinn.
Saol.
Rugadh Adhamhnán i gContae Dhún na nGall, timpeall na bliana 624, nó roimh 629.
Rinneadh manach de i mainistir Í Cholm Cille. Ceapadh ina ab ansiúd é sa bhliain 679, agus d'fhan sé ann go dtí lá a bháis i 704. Ba fhear fónta eagnaí é a bhí an-fhoghlamtha sa Scrioptúr Naofa.
Bhí Adhamhnán ar feadh tamaill ina cheann ar na mainistreacha uilig a bhain le paruchia Cholm Cille. Lena chois sin, d’fhág sé ina dhiaidh scríbhinní tábhachtacha agus ina measc an saothar clúiteach Beatha Cholm Cille (Vita Columbae) – an cuntas iomlán is luaithe dá bhfuil fós againn ar shaol an naoimh. 
Bhí Adhamhnán ina shaineolaí ar dhlí canónta (Cáin Adomnáin nó "Lex Innocentium"). 
Fuair Adhamhnán bás in Í Cholm Cille.
Béaloideas.
Céad bliain tar éis bháis Cholm Cille i 597, ‘sea chuir Adhamhnán scéal Ollphéist Loch Nis ar pár ina ‘Vita Columb’ den chéad uair. 
De réir traidisiúin, ba mhian le hAdhamhnán a theampall a thógáil dhá mhíle ar shiúl ag Lios na Scréachóg. Ach gach uair a tógadh na ballaí, thit siad. Ghuigh Adhamhnán faoin deacracht seo ach thit a chodladh air agus é i mbun urnaí. Mhúscail sé agus chonaic sé iolar ag eitilt ar shiúl lena leabhar urnaí. Lig an t-iolar don leabhar titim ar an suíomh seo agus, dá bhrí sin, ba anseo i nGleann an Iolair a thóg Adhamhnán a theampall.
Oidhreacht.
I mbliain 1621 rinne Stephen White cóip in Dillingen de bheatha Cholm Cille le Naomh Adhamhnán. Bhí sin ar an lámhscríbhinn ba thábhachtaí le William Reeves agus é ag scríobh "The life of St Columba", "Founder of Hy".
Peter Falk. Aisteoir Meiriceánach ab ea Peter Michael Falk, a rugadh ar 16 Meán Fómhair 1927 agus a fuair bás 23 Meitheamh 2011.
David McWilliams. Is iriseoir agus eacnamaí é David McWilliams a rugadh i nDún Laoghaire sa bhliain 1966. D'oibrigh McWilliams mar eacnamaí do Bhanc Ceannais na hÉireann agus mar bhaincéir le UBS Bank agus le Banque Nationale de Paris. Ina dhiaidh sin, chuaigh sé le craoltóireacht agus le léiriú cláracha faisnéise le TV3 agus RTÉ. Tá trí leabhar foilsithe aige: "The Pope's Children", "The Generation Game", agus "Follow the Money".
Jackie Chan. Is aisteoir é Jackie Chan (nó Chan Kong-sang) a rugadh i Hong Cong ar an 7 Aibreán, 1954. Is saoránach de chuid Dhaonphoblacht na Síne é.
Naisc Sheachtracha.
Beathaisnéis Jackie Chan ag an BBC
Portobello (Baile Átha Cliath). Is ceantar i ndeisceart Bhaile Átha Cliath é Portobello (Gaeilge: "Cuan Aoibhinn" ach is minice go n-úsaidtear "Portobello" ).
Stocaí. Is baill éadaigh iad stocaí (nó giosáin uaireanta) a chaithtear ar throithe le iad a chosaint ón bhfuacht agus ó dhromchlaí géara. Bíonn péire de stocaí ann de ghnáth. Coimeádann stocaí na troithe teolaí. Bíonn siad gearr nó fada .i. ní chlúdaíonn stocaí áirithe na rúitíní ach clúdaíonn cinn eile na troithe, na rúitíní agus na lorga suas go dtí na glúine. Déantar as síoda, cadás, olann agus ábhair eile iad.
Binn os Gaoith. Sliabh i gContae Chiarraí is ea Binn os Gaoith (826 m).
Sliabh an Chairn. Sliabh i gContae Luimnigh is ea Sliabh an Chairn (445 m).
Cnoc Suí Finn. Sliabh i gContae Luimnigh is ea Cnoc Suí Finn (528 m).
Muisire Mór. Sliabh i gContae Chorcaí is ea Muisire Mór (644 m). 
Tagairtí.
,
Gabhal Mhór. Sliabh i gContae Chorcaí is ea Gabhal Mhór (574 m).
Fáschom. Sliabh i gContae Phort Láirge is ea Fáschom (792 m).
Mullach an Ois. Sliabh i gContae Chorcaí is ea Mullach an Ois (694 m). Tá sé suite cúpla ciliméadar ó Bhaile Bhuirne. Cuireadh tarchuradóir suas ar an mullach i 1963. Ionadaíodh an tarchuradóir sin i 2009.
Cnoc an Teampaill. Sliabh i gContae Luimnigh is ea Cnoc an Teampaill (785 m).
Binn an Tí. Sliabh i gContae Chiarraí is ea Binn an Tí (543 m).
Cnoc na gCloch. Sliabh i gContae Thiobraid Árann Theas agus i gContae Phort Láirge is ea Cnoc na gCloch (663 m).
Cnoc Osta. Sliabh i gContae Chorcaí is ea Cnoc Osta (Béarla: "Mount Gabriel"). Tá sé 407 m ar airde.
Sliabh Torc. Sliabh i gContae Chiarraí is ea Sliabh Torc (535 m).
An Cnoc Buí. Sliabh i gContae Chorcaí is ea an Cnoc Buí (706 m).
Sliabh Coimeálta. Sliabh i gContae Thiobraid Árann Thuaidh is ea Sliabh Coimeálta (694 m).
Sliabh Calláin. Sliabh i gContae an Chláir is ea Sliabh Calláin (391 m).
Cnoc Cumhra. Sliabh i gContae Chorcaí is ea Cnoc Cumhra (490 m).
An Charraig Dhubh Thuaidh. Sliabh i gContae Loch Garman is ea an Charraig Dhubh Thuaidh (599 m).
Stua Laighean. Sliabh atá suite ar an teorainn idir Contae Cheatharlach agus Contae Loch Garman is ea Stua Laighean (796 m).
Cnoc Bhréanail. Sliabh i gContae Chill Chainnigh is ea Cnoc Bhréanail (515 m).
Sliabh Feá. Sliabh i gContae Lú is ea Sliabh Feá (588 m).
Sliabh Chopanaí. Sliabh i gContae Chill Chainnigh is ea Sliabh Chopanaí (365 m).
Cnoc Chruacháin. Sliabh i gContae Uíbh Fhailí is ea Cnoc Chruacháin (234 m).
Cnoc Dheilginse. Sliabh i gContae Bhaile Átha Cliath is ea Cnoc Dheilginse (140 m).
Cnoc Uisnigh. Sliabh agus suíomh seandálaíochta i gContae na hIarmhí is ea Cnoc Uisnigh (182 m).
Cnoc Chill Iníon Léinín. Sliabh i gContae Bhaile Átha Cliath is ea Cnoc Chill Iníon Léinín (153 m).
Cnoic Eoghain. Sliabh i gContae na hIarmhí is ea Cnoic Eoghain (215 m).
Cnoc Ruairí. Sliabh i gContae Chill Chainnigh is ea Cnoc Ruairí (276 m).
Cnoic na hAille. Cnoic i dtuaisceart Chontae Bhaile Átha Cliath is ea Cnoic na hAille (Béarla: "Naul Hills"). Is é an Cnoc Breac an ceann is airde ag 176 m.
Cnoc na Cloiche Mantaí. Sliabh i gContae Chill Chainnigh is ea Cnoc na Cloiche Mantaí (349 m).
Cnoc na Muc. Sliabh i gContae Thiobraid Árann Theas is ea Cnoc na Muc (340 m). Níl aon iontráil ar logainm.ie don sliabh.
Ard Éireann. Sliabh i gContae Laoise is ea Ard Éireann (527 m).
An Barr Cam. Sliabh i gContae Uíbh Fhailí is ea An Barr Cam (Béarla: "Barcam") (514 m).
An Fear Bréige, Contae Uíbh Fhailí. Sliabh i gContae Uíbh Fhailí is ea An Fear Bréige (430 m). Is é an 6ú sliabh is airde i gContae Uíbh Fháilí, an 8ú sliabh is airde i Sliabh Bladhma, agus an 798ú mullach is airde in Éirinn.
An Sliabh Buí. Sliabh i gContae Loch Garman is ea an Sliabh Buí (420 m).
Cnoc na hEanaí. Sliabh i gContae Loch Garman is ea Cnoc na hEanaí nó An tEanach (454 m).
Céim na mBulóg. Sliabh i gContae Chill Mhantáin is ea Céim na mBulóg (758 m).
Cill Mochióg. Sliabh i gContae Bhaile Átha Cliath is ea Cill Mochióg (408 m).
Páirtí Comhghuaillíochta Thuaisceart Éireann. Páirtí polaitiúil liobrálach neamhsheicteach i dTuaisceart Éireann é Páirtí Comhghuaillíochta Thuaisceart Éireann ("Alliance Party of Northern Ireland" sa Bhéarla). Úsáidtear "Páirtí na Comhghuaillíochta" agus "Páirtí an Chomhaontais" go minic freisin. Is é an cúigiú páirtí is mó i dTuaisceart Éireann faoi láthair le hocht suíochan i dTionól Thuaisceart Éireann agus suíochán amháin i dTeach na dTeachtaí i Londain.
Bunaíodh an páirtí sa bhliain 1970 agus ar dtús ba páirtí aontachtach réasúnta neamhsheicteach é. I rith na h-ama, go háirithe sna 1990í, bhog an páirtí go dtí seasamh neodrach ar cheist an Aontais idir Tuaisceart Éireann agus an Bhreatain. Seachnaíonn an páirtí na lipéid "Náisiúnach" agus "Aontachtach" i dTionól Thuaisceart Éireann - úsáidtear an lipéad "Eile" don pháirtí. Tá an páirtí in éadan na lipéid oifigiúla a úsáidtear san Tionól. 
Bhuaigh an páirtí suíochán i dTeach na Teachtaí don chéad uair sa bhliain 2010 nuair a fuair Naomi Long an ceann is fearr ar Peter Robinson, ceannaire an DUP i ndáilcheantar Bhéal Feirste Thoir.